Kempoell e chom ar brederouriezh anveliour evelato, rak daoust dezhi bezañ disklêriet alies ar savelegezh hag an danvezelouriezh he deus stourmet dizehan ouzh ar frankdivizout trabedoniel rak pleustrek eo ar frankiz hervezi : neo ket Ha frankiz am eus da ober kement-se ? goulenn ar brederourien anveliour, hogen Petra a rankan ober evit ren ma buhez, paz eus un den frank achanon ?. Un dieubidigezh eo ar frankiz evito, ha trawalch eo bevañ evel un den frank evit diskouez ez eus eus ar frankiz. Dalchidi ar frankdivizout avat nint ket chalet gant lakaat an dud en o frankiz, peogwir ez int frank dija dre ar frankdivizout a zo enno.